Dêra Elîzabethene ya tarîxîye de keşîşanê cinîyan ê katolîk û protestan dûa kerd.
Tarîxê Elîzabethene de 30 serran ra dima reya verêne ayînêka polîtîke ame kerdene. Ayîne de seba şarê Rojawanî dûa ame kerdene û hêzê îşxalkerî ameyî şermezarkerdene.
Şewa dûa de kurdî û dostê înan tewrê ayîne bîyî û keşîşa katolîke Monîca Hûngerbuhlere û keşîşa protestane Monîca Wîdmer Hodel dûa kerd.
Dûayan ra dima keşîşanê cinîyan û beşdaranê cinîyan findî tavistî û dima hunermendanê armenîyan deyîrî vatî.
Temsîlkara Têgêrayîşê Cinîyan a Kurdan a Swîsî zî bale ante armancanê hêrişanê tirkan ser û vat ke Dewleta Tirkan wazena şorişê Rojawanî çin bika ke mîyanê nê şorişî de cuya hempare ya şaran esta.
Şewa dûakerdişî de seba têkoşînê şarê kurdan ê Rojawanî vengdayîşê wayîrvejîyayîşî ame kerdene.
